Predkladacia správa

 Vláda Slovenskej republiky uznesením č. 753 z 5. septembra 2007 k postupu výstavby vybranej nadradenej cestnej dopravnej infraštruktúry formou PPP uložila ministrovi dopravy, pôšt a telekomunikácií predložiť v spolupráci s ministrom financií na rokovanie vlády definitívne znenie zmluvnej dokumentácie s potenciálnymi víťazmi procesu verejného obstarávania aj s konečnou analýzou rizík projektu a jeho vplyvov na verejné financie.
 
Predložený materiál analyzuje potrebu zmeniť úlohu B.4. uznesenia č. 753 z 5. septembra 2007 k postupu výstavby vybranej nadradenej cestnej dopravnej infraštruktúry formou PPP.  Na základe skúseností získaných pri verejnom obstarávaní balíka č.2 vyplynula potreba vypustiť z pôvodného znenia úlohy slovo potenciálny a taktiež potreba na zmenu lehoty na predloženie definitívneho znenia zmluvnej dokumentácie s víťazmi procesu verejného obstarávania. 
 
Materiál vzhľadom na svoj charakter nebol predložený na medzirezortné pripomienkové konanie.